Bane NOR

Bane NOR SF er et norsk statsforetak med ansvar for infrastruktur på jernbanen i Norge. Det ble bestemt opprettet i februar 2016 og kom i drift fra 1. januar 2017.

 Bakgrunn 
I etableringsfasen var Bane NOR kjent som Jernbane­infrastruktur­foretaket SF.Fem personer arbeidet i fem uker og tok 545.000 kroner for å lage Jernbaneverkets nye navn og logo – aftenposten.no Foretaket ble vedtatt opprettet av Kongen i statsråd 5. februar 2016 og kom i operativ drift 1. januar 2017. Etableringen av foretaket var en del av Erna Solbergs regjerings jernbanereform.

Det vedtektsfestede formålet er å sørge for tilgjengelig jernbane­infrastruktur og effektive og brukervennlige jernbane­infrastruktur­tjenester (inkludert knutepunkts- og terminalutvikling) som grunnlag for transport av personer og gods på det nasjonale jernbanenettet. Foretakets oppgaver er planlegging, utbygging, forvaltning, drift og vedlikehold av det nasjonale jernbanenettet, trafikkstyring og forvaltning av jernbaneeiendom, som foretaket etter avtale med Jernbanedirektoratet har påtatt seg ansvar for. Dette er hovedsakelig områder Jernbaneverket hadde ansvar for tidligere.

Foretaket eies av Samferdselsdepartementet og fungerer operativt fra 1. januar 2017. Det skal i hovedsak finansieres gjennom avtaler med Jernbanedirektoratet om forvaltning, drift og vedlikehold av eksisterende infrastruktur og om planlegging og utbygging av ny infrastruktur, i tillegg til inntekter fra salg av tjenester til togselskaper, kjøreveisavgift og inntekter knyttet til eiendom. Bane NOR overtok eierskapet av Rom Eiendom fra NSB-konsernet.

 Toppledelse 
 Konsernsjefer (utvalg) 
 2016–2023: Gorm Frimannslund
 2023–2023: Henning Bråtebæk – konstituert fra 1. mars til 27. oktober 2023
 2023–2025: Thor Gjermund Eriksen – tiltrådte 27. oktober 2023, gikk av 27. februar 2025
 2025–2025: Jon-Erik Lunøe (konstituert)
2025–: Agnete Johnsgaard-Lewis – tiltrådte 1. september 2025

 Styreledere (utvalg) 

 ?–2025: Cato Hellesjø
 2025–: Per Sanderud

 Organisasjon 

mini|Hilsen til de reisende på Oslo S fra Bane NOR

Bane NOR er organisert i fem divisjoner med ansvar for hver sine virkeområder og fire konsernstaber med fagansvar på tvers av divisjonene.

 Utbyggingsdivisjonen har ansvar for å planlegge og gjennomføre prosjekter for ny infrastruktur.
 Infrastrukturdivisjonen har ansvar for forvaltning, drift og vedlikehold, samt investeringsprosjekter knyttet til forbedring av eksisterende infrastruktur.
 Kunde- og trafikkdivisjonen har ansvar for den operative trafikkstyringen, operasjonell ruteplan, avtaler med togoperatører og informasjon til reisende.
 Knutepunkt- og eiendomsdivisjonen har ansvar for å forvalte og utvikle eiendom.
 Digitalisering- og teknologidivisjonen har ansvar for utvikling og leveranser innen digitalisering og teknologi.

Teknisk regelverk
Bane NORs tekniske regelverk er en samlebetegnelse for normaler innenfor de ulike jernbanetekniske fagområder.

Tekniske regelverk er et viktig styringsverktøy og et viktig hjelpemiddel ved prosjektering, bygging og vedlikehold av jernbaneanlegg, og i tillegg har læreplaner og retningslinjer for jernbanekompetanse betydning.

Hendelser
Den 9. august 2022 meldte NRK at Bane Nor innrømmet å ha brøytet for dårlig på jernbanestrekningen over Saltfjellet foregående vinter. Selskapet CargoNet krevde på grunn av dette 17 millioner NOK i erstatning fra Bane NOR. Også SJ meldte at de kom til å kreve erstatning fra Bane NOR for dårlig brøyting på strekningen.

Første juledag 2024 ble all togtrafikk i Norge stoppet på grunn av feil i kommunikasjonen mellom togene og togledersentralen.

 Se også 
 Bane NOR Eiendom
 Bane NOR Jernbaneskolen
 Jernbanedirektoratet
 Norges Statsbaner
 Jernbaneverket, også for en viss bakgrunnshistorikk
 Baneservice
 Spordrift
 Banedanmark

 Referanser 

 Eksterne lenker 



Kategori:Jernbaneinfrastruktur
Kategori:Etableringer i 2016
Kategori:Norske statlige selskaper